text: Dyt-dyt-ska-vi-byt plejecenter?
  13 maj 2011 kl. 14.33
  Beboerne på et plejecenter mellem Kolding og Vejle vil gerne bytte deres eget plejecenter med et andet.
  Ni beboere på et plejecenter i Ågård mellem Kolding og Vejle vil gerne holde ferie sammen med personalet en uges tid.
  Men selv et stort sommerhus er for lille.
  Derfor vil de gerne bytte plejecenter en uges tid.
  Deres eget center beskriver de således:
  Et dejligt plejecenter, med landlig udsigt, beliggende i en lille by med indkøbsmuligheder og offentlig transport.
  Huskat medfølger.
  Nu venter beboerne spændt på at høre fra et andet center.
  